Hietsun paviljonki
**Hietarannan paviljonki** (Hietsun paviljonki - Töölön kylätalo) on Helsingissä Hietaniemen uimarannalla sijaitseva rakennus. Rakennus toimii Töölön kylätalona ja sitä hallinnoi yleishyödyllinen kiinteistöosakeyhtiö.   

Talossa on iso juhlasali ja Ateljé-Sali sekä työtiloja erityisesti luovien alojen työntekijöille.

Historia
--------

Hietsun paviljonki kulma
Rakennuksen suunnitteli Gunnar Taucher 1930-luvulla Helsingin ensimmäiseksi yleiseksi uimarannaksi muuttuneen Hietarannalle pukeutumistiloiksi. Vuonna 1939 paviljonkia laajennettiin kummastakin päädystä Taucherin laajennussuunnitelman mukaisesti. 

Vuonna 1957 Helsingin Sotainvalidien Naisjaosto vuokrasi paviljongin ja eteläpääty muutettiin kesäkahvilaksi ja se toimi kesäkahvilana vuoteen 2010 asti. 

Vuonna 2011 valmistui uusi pukuhuonerakennus. Vanha pukuhuonerakennus jäi kunnostusta vaille ja joutui purku-uhan alle.

Hietarannan paviljonki ennen kunnostusta Töölön kylätaloksi
Vuoden 2013 lopussa Helsingin kiinteistölautakunta päätti myydä kiinteistön Töölön kaupunginosat – Töölö ry:n ja Töölöläinen Oy:n perustamalle kiinteistöosakeyhtiö Töölön Kylätalolle, joka on saneeraanut rakennuksesta Töölön kylätalon. Remontti valmistui 2015.  Vuonna 2015 Helsingin rakennuslautakunta antoi Rakentamisen Ruusu -kunniamaininnan Töölön Kylätalo Hietsun korjaajille.

Purkutuomion saaneesta rakennuksesta on sittemmin tullut uusi palkittu kulttuuritila.

Toiminta
--------

Töölön kaupunginosat – Töölö ry ylläpitää talon yleistä käyttöä asukasosallisuutta lisääviin tapahtumiin. Paviljongin toiminnanjohtajana toimii Markku Koivusalo. 

Kylätalossa järjestetään kaupunkilaisille avoimia kulttuuritapahtumia, kirjallisuusiltoja, luentoja ja keskustelutilaisuuksia. Talo on myös suosittu intiimi konserttipaikka, jonka musiikkitoiminta on palkittu valtionpalkinnolla.

Kiinteistöosakeyhtiö vuokraa juhlasalia ja Ateljé-Salia myös kaupunkilaisten yksityistilaisuuksiin. Talossa järjestetään häitä, hautajaisia, syntymäpäiviä, start-up tilaisuuksia ja näyttelyitä.  

Talossa on myös Artists at Risk (AR) järjestön työtilaresidenssi. 

### Kulttuuritalo

Kylätalon lisäksi paviljonki on tullut tunnetuksi vapaan taiteen, kulttuurin ja tieteen kulttuuritalona.

Vuonna 2021 Paviljongin musiikkitoiminnasta myönnettiin valtionpalkinto Hietsu is Happening ry:lle ja Klassinen Hietsu ry:lle.

### Klassinen Hietsu

Klassinen Hietsu on Hietsun paviljongilla sunnuntaisin järjestetty valtionpalkinnolla palkittu konserttitapahtuma. Konserttisarjaa koordinoi kitaristi Petri Kumela, viulusti Eriikka Maalismaa ja pianisti Emil Holmström.

### Hietsu is Happening!

Hietsu is Happening on Hietsun paviljongilla ja sen ympärillä järjestettävä monitaiteellinen ja monimuotoinen tapahtumasarja, jonka taiteellisina kuraattoreina toimivat Hietsun paviljongilla majailevat muusikot Mikko Innanen, Petri Kumela ja Antti Lötjönen.

Lähteet
-------

1. ↑  Hietsun paviljonki *hietsunpaviljonki.fi*. Viitattu 16.2.2019.
2. ↑  Vesa Marttinen: Yle uutiset *Työhuone keskellä Helsingin suosituinta hiekkarantaa*.  23.1.2016. Yle. Viitattu 16.12.2019.
3. 1 2  Töölön kaupunginosat - Töölön kylätalo (Arkistoitu – Internet Archive), katsottu 6.6.2015
4. ↑  Saija Nironen: Hietsun rapistunut paviljonki kunnostetaan kylätaloksi  12.12.2013. Yle Uutiset. Viitattu 6.6.2015.
5. ↑  Rakentamisen Ruusu -kunniamaininta Töölön Kylätalo Hietsun korjaajille *Suomen Kotiseutuliitto*.  19.1.2015.  Arkistoitu 7.3.2016. Viitattu 6.6.2015.
6. ↑  Yle aihe *yle.fi*. Viitattu 9.2.2022.
7. ↑  Töölön kaupunginosat - Töölö ry *toolonkaupunginosat.fi*. Viitattu 16.12.2019.
8. ↑  Hietsun paviljonki *toolonkaupunginosat.fi*. Viitattu 16.12.2019.
9. ↑  Jukka Isopuro: Hietsun paviljongin kotoisuus sopi Schubertin Winterreiselle kuin nakutettu *Helsingin sanomat*.  9.12.2019.
10. ↑  Valtionpalkinto 13 ansioituneelle taiteilijalle ja taideyhteisölle *taike.fi*.  Arkistoitu 17.11.2021. Viitattu 9.2.2022.
11. ↑  Valtionpalkinto 13 ansioituneelle taiteilijalle ja taideyhteisölle *taike.fi*.  17.11.2021.  Arkistoitu 17.11.2021. Viitattu 9.2.2022.
12. ↑  Klassinen Hietsu *klassinenhietsu.com*. Viitattu 16.12.2019.
13. ↑  Jukka Isopuro: Hietsun paviljonki on kotoisa konserttipaikka – nyt koettiin barokkipelimannien musiikkia luonnon helmassa *Helsingin Sanomat*.  23.4.2018. Viitattu 16.12.2019.
14. ↑  Klassinen hietsu *klassinenhietsu.com*. Viitattu 9.2.2022.
15. ↑  Hietsu is Happening! *hietsuishappening.com*.

Aiheesta muualla
----------------

* Hietsun paviljonki
* Hietsun paviljonki YouTube-kanava.
* Hietsun paviljongin Facebook-sivut
* Ville Ylönen: Hietsun paviljonki – Hietarannan vanhan pukusuojarakennuksen korjaus- ja muutossuunnitelma kylätaloksi. (pdf) (Diplomityö)  24.1.2012. Aalto-yliopisto.
* Kylätalo Hietsu